《溪斋二首》
唐代·齐己

岂敢言招隐，归休喜自安。一溪云卧稳，四海路行难。

瑞兽藏头云，幽禽惜羽翰。子猷何处在，老尽碧琅玕.

杉竹映溪关，修修共岁寒。幽人眠日晏，花雨落春残。

道妙言何强，诗玄论甚难。闲居有亲赋，搔首忆潘安。

作者简介：齐己（863年—937年）出家前俗名胡德生，晚年自号衡岳沙门，湖南长沙宁乡县祖塔乡人，唐朝晚期著名诗僧。